open-index/open-wikipedia-markdown huggingface dataset:
Boulton Paul Aircraft

**Boulton Paul Aircraft Ltd** var en britisk flyprodusent i Dunstable i Bedfordshire.

Boulton Paul Aircraft ble dannet da verkstedselskapet Boulton & Paul Ltd i Norwich solgte av sin flyavdeling 1934. To år etter etableringen flyttet aktiviteten til nybygde lokaler i Wolverhampton. Ved flyttingen fulgte drøyt 600 ansatte med fra Norwich. Dessuten ble det ansatt ny arbeidskraft i Wolverhampton for å kompensere for de som ikke flyttet med selskapet. For å lære opp det nye personalet startet man en verkstedskole i Skottland. Med i selskapet fra Boulton & Paul fulgte også produksjonen av det bevegelige  maskingevær, tidligere brukt i Polikarpov I-5.Under utvikling i selskapet ble det egne jagerflyet Defiant levert med et bevegelig maskingevørtårn bak ckckpit. Flyet var for sin tid nytenkende, ettersom det manglet foruten foroverrettet bevæpning og all ildgivning ble konsentrert til fire maskingevær i tårnet. Det ble utviklet videre i den marine varianten Blackburn Roc hvor Blackburn Aircraft svarte for konstruksjonstegningene, mens Boulton Paul bygde flyene.

Ved selskapet ble også Fairey Aircrafts Barracuda bygget, samt ombygging av Vickers Wellington under andre verdenskrig Etter krigen konstruerte de skoleflyet Balliol som ble levert til Royal Air Force og i en spesialvariant for hangarskip til Royal Navy  

Da man innså at fly med stempelmotorer ikke skulle kjøpes inn av flyvåpenet startet et samarbeid med English Electric og de Havilland hvor man var med og bygde deres Canberra og de Havilland Vampire. Ved selskapets egen konstruksjonsavdeling forsket man rundt fly bygget som en flygende vinge.

1961 ble selskapet slått sammen med med Dowty Group og navnet ble endret til *Dowty Boulton Paul Ltd* for til slutt å bli Dowty Aerospace. 1992 ble selskapet tatt over av TI Group som 2000 slo selskapet sammen med Smiths Industries under navnet Smiths Group. I selskapets tidligere lokaler i Wolverhampton er nå Smiths Aerospace virksomme med produksjon av forskjellige våpensystemer. På fabrikkområdet finnes et museum som viser utvikling fra Boulton & Paul Ltd. fram til dagens produksjon.

## Fly produserte ved Boulton Paul Aircraft
* P.71A 1934 
* Defiant 1937 
* P.92 1941 
* Balliol 1947 
* P.111 1950  
* P.120 1952  
* Barracuda
* Canberra
* de Havilland Vampire
Demarkasjonslinje

En **demarkasjonslinje** er en grenselinje eller skillelinje som ingen må overskride. Den går i et omstridt område mellom to parter.

Grensen mellom Nord-Korea og Sør-Korea består av en demilitarisert sone rundt en demarkasjonslinje.

Under felttoget i Norge i 1940 vurderte Nygaardsvold-regjeringen lenge en demarkasjonslinje mellom et tysk-besatt Sør-Norge og et fritt Nord-Norge, se Demarkasjonslinjen i 1940.

Betegnelsen ble også brukt i Tordesillastraktaten, der pave Alexander 6 på slutten av 1400-tallet satte skille mellom Spanias og Portugals interesseområder i Amerika.

## Se også
* Delelinje
* Demilitarisert sone
* Ingenmannsland
* Demarkasjonslinjen i 1940

## Referanser
Telemark Idrettskrets

**Telemark Idrettskrets** (stiftet 9. desember 1945) er et organisasjonsledd i Norges idrettsforbund og olympiske og paralympiske komité, og er et fellesorgan for all idrett i Telemark.

Telemark Distriktslag for Idrett ble dannet sammen med 20 andre distriktslag i 1919. I 1945 ble distriktslaget slått sammen med Telemark Arbeideridrettskrets til *Telemark Idrettskrets*.

## Kretsens ledere
* Kristen Barth, Pors (1945–1950)
* Trygve Vassbotten, Sp31 (1951–1956)
* Konrad Eriksen, Urædd (1957–1964)
* Erling Svenni, Urædd (1965–1968)
* Anders Hustvedt, Gjerpen IF (1969–1970)
* Helge A. Andersen, Herkules IF (1971–1979)
* Gudmunn Kyrkjebø, IL Skade (1979–1988)
* Tor Byholt, Rjukan IL (1988–1993)
* Theodor Hansen, Fyresdal (1993–1998)
* Kjell Gunnar Dahle, Rjukan IL (1998–2001)
* Ole Henrik Lund, Notodden (2001–2007)
* Trond Inge Haugen, Kroken IL (2007–2016)
* Geir Berge Nordtveit, Urædd (2016–)

## Referanser


## Kilder
* Gudmunn Kyrkjebø (1994): Tele-idretten gjennom tidene: Telemark idrettskrets 1919-1994: 75 år

## Eksterne lenker
*
Kongressen for lokale og regionale myndigheter

**Kongressen for lokale og regionale myndigheter** (engelsk *Congress of Local and Regional Authorities*, fransk *Congrès des pouvoirs locaux et régionaux*) er en forsamling av representanter for lokale og regionale myndigheter i Europarådets 46 medlemsland. Kongressen ble etablert 12. januar 1957, som Konferansen for lokale og regionale myndigheter, og ble unnfanget i sin nåværende form ved Ministerkomiteens vedtak av 14. januar 1994. Den holder til i Europarådets lokaler i Strasbourg og møtes i plenum to ganger per år.

Forsamlingen jobber med å fremme demokrati på lokalt og regionalt nivå, forbedre lokale og regionale myndigheters styresett og styrke deres selvstyre. Som en del av dette arbeidet overvåker Kongressen den demokratiske utviklingen på lokalt og regionalt nivå i medlemslandene, og særlig etterlevelsen av Europarådets standarder for lokalt selvstyre, som er nedfelt i European Charter of Local Self-Government. I tillegg utarbeider Kongressen anbefalinger om tiltak som kan vedtas av Ministerkomiteen, og den overvåker og rapporterer fra lokale og regionale valg i medlemslandene.

I likhet med Parlamentarikerforsamlingen har Kongressen 612 representanter, hvorav 306 faste og 306 vara. Norge har fem representanter (og fem vararepresentanter).

## Representanter

Kongressen består av til sammen 306 representanter (og 306 vararepresentanter) fra de 46 medlemslandene:

## Eksterne lenker

* Offisielt nettsted
Dynastes miyashitai

***Dynastes miyashitai*** er en bille som hører til gruppen hornbiller (Dynastinae) i gruppen skarabider (Scarabaeoidea).

## Utseende
En stor (kroppslengde hos hannene 50-90 millimeter), kraftig bille.  Kroppen er sylindrisk, glatt og skinnende, dekkvingene gulgrå med mørkbrune flekker. Pronotum er mørkt hos hunnen. Beina er svarte. Hannen har et krumt, svart horn på hodet som danner en klype mot et krumt horn på pronotum. Hornet på pornotum har en brem av korte, gule hår på undersiden, hornet på hodet har en firkantet tann nær spissen. Hunnen mangler hornene i pannen og på pronotum, som er kraftig punktert, det samme gjelder dekkvingenes rot.

## Levevis
Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.

## Utbredelse
Arten er beskrevet fra Mexico.

## Systematisk plassering
Arten blir ofte plassert som et synonym for *[[Dynastes hyllus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Slekten *[[Dynastes]]* MacLeay, 1819 – åtte arter, Mellom- og Sør-Amerika
******* *Dynastes miyashitai* Yamaya, 2004

## Kilder
* University of Nebraska, Generic Guide to New World Scarab Beetles - *Dynastes hyllus* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Dynastini/Dynastes/D-hyllus/Dhyllus.html 
* Yamaya (2004) Discovery of a new species allied to *Dynastes hyllus* from Puebla State, Mexico. *Gekkan-Mushi*, 396: 4–9.

## Eksterne lenker
* Bilde av arten 
* Nettside med bilder av alle stadier av arten (på japansk)
*
Vest-Agder Idrettskrets

**Vest-Agder Idrettskrets** (stiftet 2. november 1945) var et organisasjonsledd i Norges idrettsforbund og olympiske og paralympiske komité, og var et fellesorgan for all idrett i Vest-Agder. I 2015 organiserte kretsen 266 idrettslag med 57&nbsp;872 medlemmer, 325 bedriftsidrettslag, 26 særkretser/regioner og 15 idrettsråd.

## Historikk
*Sørlandets Idrætskrets*, stiftet 22. april 1917, regnes som forløperen til Vest-Agder Distriktslag for Idrett og Vest-Agder Idrettskrets, selv om enkelte ting tyder på at dette 
egentlig var en friidrettskrets.
Vest-Agder Distriktslag for Idrett ble så dannet sammen med 20 andre distriktslag i 1919. I 1945 ble distriktslaget slått sammen med Vest-Agder Arbeideridrettskrets til *Vest-Agder Idrettskrets*.

Aust-Agder Idrettskrets og Vest-Agder Idrettskrets ble slått sammen til Agder Idrettskrets i 2019.

## Kretsens ledere
* Thomas Aanensen (1946)
* Ivar Eivindson (1947–1948)
* Anders Kløve, Donn (1949–1951)
* Ragnvald Nilsen, AK 28 (1952–1961)
* Arne Sunde, Greipstad IL (1962–1965)
* Helge Refsnes, Kristiansand IF (1966–1967)
* Oddvar Møllberg (1968–1970)
* Edvin Wik (1971–1985)
* Paul Helleren, Vigør (1985–1988)
* Rolf Jørlo (1988–1989)
* Bjørn Hatlen (1989–1993)
* Roy H. Lund (1993–1997)
* Doris Høyland (1997–2001)
* Helge Andersen (2001–2010)
* Liv Fiala, Randesund IL (2010–2014)
* John Stensland, Lyngdal IL (2014–)

## Noter


## Kilder
* Nils Martinius Justvik (2017): *Idrett i sør. Vest-Agder Idrettskrets 100 år 1917-2017*. Portal Forlag. ISBN 9788283141160.

## Eksterne lenker
*
Beitstadsundbrua

**Beitstadsundbrua** er en ca. 580 m lang veibro over Beitstadsundet på fylkesvei 17 mellom Steinkjer og Malm i Trøndelag fylke. Brua er ei stålkassebru med samvirkende betongdekke i seks spenn. Den ble åpnet for trafikk 2. april 2020. Den var en del i ett prosjekt med 8 km ny vei med Beitstadsundbrua, Strømnestunnelen og Holmviktunnelen.

Brua var klar i 2019 og åpning var planlagt i desember 2019, men ble utsatt til 2. april 2020, fordi Strømnestunnelen hadde problemer med sikkerhetsgodkjennelse. Hovedentreprenør var det kinesiske firmaet Sichuan Road & Bridge (SRBG). Anbudstildelingen var politisk omstridt.

Mens den tidligere fylkesveien går på østsiden av fjordarmen Hjellbotn, går den nye fra Østvik, passerer Beitstadsundet rett ved utløpet til Hjellbotn og så i hovedsak følger Hjellbotns vestside til den koples sammen med den gamle veien ved Sprova. Ny fylkesvei 720 vei legges langs Beitstadsundets nordside til Malm. Den finansieres delvis med bompenger med bomstasjoner ved Sprova og Dyrstad.

Reisetiden mellom Malm og Steinkjer sentrum ble forkortet fra 28 til 20 minutter og mellom Namsos og Steinkjer fra 71 til 62 minutter.

## Se også
* Liste over broer i Norge
* Liste over broer i Norge etter lengde

## Referanser


## Kilder
* Fv. 17 og fv. 720 Dyrstad–Sprova–Malm, vegvesen.no
Hjellbotn

**Hjellbotn** er den innerste fjordarmen av Beitstadsundet, og derves av Trondheimsfjorden. Mens avstanden til innløpet av Trondheimsfjorden er ca 150 km langs fjorden, er distansen til fjordarmen Løgnin av Namsenfjorden bare 22 km i luftlinje.

Tettstedet Vellamelen ligger på østre bredd av Hjellbotn.
Trondheim og Omegn Idrettskrets

**Trondheim og Omegn Idrettskrets** er et tidligere organisasjonsledd i Norges Idrettsforbund.

Trondhjems Distriktslag for Idrett ble stiftet 29. april 1919. 
Etter sammenslåingen med arbeideridrettskretsene ble *Trondheim og Omegn Idrettskrets* etablert i 1945.

Trondheim og Omegn Idrettskrets og Fosen Idrettskrets ble slått sammen med Sør-Trøndelag Idrettskrets i 1963.

## Kretsens formenn
* Reidar Lyseth, Ørnulf (1945–1948)
* Erling Havsten, Wing (1949–1961)
* Kåre Halse, Strindheim IL (1962–1963)

## Kilder
* Årsberetninger fra Trondheim og Omegn Idrettskrets
Moldelva

**Moldelva** er en uregulert elv som går fra Vesterdalvatnet til Hjellbotn i Steinkjer kommune, Trøndelag.

## Litteratur
*
Furuberget (Hamar)

**Furuberget** er en kolle ved bredden av Mjøsa nordvest i Hamar kommune. Berget har gitt navn til boligområdet på sørsiden av kollen.

Berggrunnen består for en stor del av kalkstein, noe som gir grobunn for en av Norges største sammenhengende kalkfuruskoger. En del av kollen er blant annet derfor vernet som Furuberget naturreservat.

Helt inntil reservatgrensen på nordsiden blir det tatt ut kalkstein i et stort dagbrudd. Her ble det i 1897 startet kalkbrenneri av kjøpmann Carl Steen og dyrlege V. Steen. Kalkbrenneriet ble revet i 2014.

Like nord for steinbruddet ligger en bygdeborg fra jernalderen som et fredet kulturminne.

Furuberget brukes også til tur- og rekreasjonsområde for innbyggere i Hamar, og har derfor et stort nettverk av både stier og lysløyper. En gang- og sykkelvei følger mjøsstranda på vestsiden av kollen. Dette er en del av nasjonal sykkelrute 7 (Mjøstråkk). Dovrebanen går også her, og gjennom den 47 meter lange Furuberget tunnel.

I den østlige delen av Furuberget ligger Hedmarktoppen, en stor eiendom som eies og drives av Pinsebevegelsen i Norge.

## Referanser
Julius Foseid

**Julius Johannessen Foseid** (1850–1933) var en norsk arkitekt. Han var dessuten aktiv som seiler og i organisasjonslivet innen seiling. Før han ble arkitekt, drev han med varehandel.

## Arkitektvirke

Foseid etablerte seg som arkitekt i 1894. Han var relativt aktiv i 1890-årene og fikk oppført en rekke bolig- og forretningsgårder samt villaer i det som nå er Oslo. Han opererte innenfor sin tids historisme med hovedvekt på nyrenessanse og nybarokk. Etter krakket i 1899 stilnet aktivitetsnivået noe, men flere gårder fra Foseids hånd er kjent også etter århundreskiftet. I de senere år gikk det imidlertid mest i tilbygg og andre mindre arbeider. Blant dem som har arbeidet som assistent for Foseid, er arkitekt Henry Fearnley Coll.

## Seiling
Foseid var aktiv seiler i 1870-årene og vant blant annet en seilas i København i 1879 med den egenkonstruerte båten Stjernen. Han var aktivt med ved etableringen av Kristiania Seilforening i 1878 og Norsk Forbund for Lystseilads i 1883, og var første generalsekretær i begge foreningene. I 1904 ble de slått sammen i Kongelig Norsk Seilforening. Samme år var han bygningsmessig sakkyndig for Revierhavnen Baatforening da den fikk oppført nytt båthus på Hovedøya, og det antas at han var arkitekt for et venterom som ble oppført for foreningen  i 1906.

## Verker i utvalg
(Alle i Oslo)
* Bolig- og forretningsgård, Urtegata 32 (1894)
* Ombygging av Loftsgården, Skippergata 9 (1894)
* Leiegårder i Svoldergata 7 (1894–95) og 9 (1895–96)
* Villa i Jomfrubråtveien 31C
* Forretningsgård i Skippergata 5 (1897)
* Villa for Lauritz Hofgaard, Olav Kyrres gate 7 (1897, revet til fordel for Danmarks ambassade)
* Bolig- og forretningsgård i Hegdehaugsveien 32 (1897; påbygget ekstra etasje etter brann i 1938)
* Bolig- og forretningsgård i Hegdehaugsveien 24 (1898)
* Bolig- og forretningsgård i Parkveien 25 (1898)
* Doblouggården, forretningsgård i Storgata 1 (1899)
* Leiegård i Dronning Astrids gate 5 (1901)
* Leiegård i Svoldergata 8 (1901, revet)
* Leiegård i Sandakerveien 72 (oppr. 70; 1902; fasade forenklet)
* For øvrig mest tilbygg og andre mindre arbeider til 1922

## Referanser




## Kilder
* Geir Tandberg Steigan: Julius Johannesen Foseid (1850–1933) (Arkitekturhistorie.no)
* 
*
Avro Athena

**Avro 701 Athena** var et britisk avansert skolefly bygget av **[[Avro]]** på slutten av 1940-tallet. Den ble konstruert for å erstatte North American AT-6 Texan i Royal Air Force, men ble kjøpt i bare et lite antall, da den konkurrerende Boulton Paul Balliol ble foretrukket.

## Konstruksjon  og utvikling
Athena ble konstruert for å møte kravene til Air Ministry i dets spesifikasjon T. 7/45 for et tre-seters avansert skolefly, drevet av en turbopropmotor for RAF. Athena var et hel-metall lav-vinget monoplan, med en side-om-side førerkabin. Air Departementet revurderte sine krav i 1947, og erstattet den opprinnelige spesifikasjonen med spesifikasjon T. 14/47 som spesifiserte bruk av en Rolls-Royce Merlin 35 stempelmotor, som det fantes store mengder av på lageri 

Til tross for endringer i spesifikasjonen ble de tre første prototypene av turboprop-drevet Athena T. 1 levert med en Armstrong Siddeley Mamba motor. Avro Athena fløy første gang 12. juni 1948 på Woodford Aerodrome. Den Merlin-drevne **Athena T. 2** fløy for første gang 1. august 1948, og ble evaluert mot den tilsvarende Boulton Paul Balliol.

Et lite antall ble produsert. 15 Athena ble bestilt for RAF, men Balliol ble foretrukket, og ingen ytterligere Athena ble bestilt.

## Operativ historie
15 produserte Athenas ble brukt i RAF fra 1950 for våpentrening på RAF Flying College ved RAF Manby. Et enkelt fly ble lånt tilbake til Avro og fikk sivil registrering *i G-ALWA* for en demonstrasjonstur til India. Det resulterte i intet salg, og ble returnert til RAF.
## Operatører
; &nbsp;Storbritannia
* Royal Air Force
** Flying Instrumental Experimental Unit, Martlesham Heath (en T2 i 1951)
** Central Flying School, Litte Rissington (to T2s 1949-1950)
** Empire Test Pilots School, Farnborough (en T2 utvikling fly)
** Royal Flying Establishment (to fly)
** RAF College i Manby (ti fly 1950-1955)

## Ulykker og hendelser
To av de 22 fly gikk tapt i fly ulykker:
* T2 *VR569* tilhørende Aircraft Instrument Experimental  Unit ble avskrevet i Wilby, Suffolk den 27. juni 1951. Flyet brøt opp i luften under et spiraldykk etter tap av kontroll. To besetning omkom.
* T2 *VR570* havarerte  før levering 20. mars  1950.

## Spesifikasjoner, Athena T.2
  
* Besetning = to´
* Lengde = 11,37 m
* Vøingespenn = 12,20 m
* Høyde = 3,94 m
* Vingearealn= 25,1 m²
* Vekt, tom = 2 973 kg
* Vekt, lastet = 4 265&nbsp;kg 
* Max takeoff vekt =
* Motor = Rolls-Royce Merlin 35, væskekjølt V-12 stempelmotor, 1 289 H/k
* Toppfart = 472 km/t
* Msrsjfart = 359&nbsp;km/t
* Rekkevidde = 886 km
* Marsjhøyde = 8 840 m
* Klatrefart = 10,4&nbsp;m/s  
* Bevæpning = 1 x 7,7 mm Browning maskingevær
* Plass for to 27 kg raketter

## Referanser


## Eksterne lenker
* Avro 701 Athena
Fosen Idrettskrets

**Fosen Idrettskrets** er et tidligere organisasjonsledd i Norges Idrettsforbund.

Fosen Idrettskrets ble stiftet i 1945.
Trondheim og Omegn Idrettskrets og Fosen Idrettskrets ble slått sammen med Sør-Trøndelag Idrettskrets i 1963.

## Kretsens ledere
* Arne Mikkelhaug, Brekstad BK (1945–1953)
* Ivar Hovde, Ophaug (1954–1958)
* Egil Husby, Stjørna IL (1959–1961)
* Ingolf Hellem, Nes IL (1962–1963)

## Referanser
Nord-Trøndelag Idrettskrets

**Nord-Trøndelag Idrettskrets** (stiftet 25. mars 1979) er et tidligere organisasjonsledd i Norges idrettsforbund og olympiske og paralympiske komité, og er et fellesorgan for all idrett i Nord-Trøndelag.

Nord-Trøndelag Distriktslag for Idrett ble dannet sammen med 20 andre distriktslag i 1919. I 1945 ble distriktslaget slått sammen med Nord-Trøndelag Arbeideridrettskrets, og man dannet de nye idrettskretsene Inntrøndelag Idrettskrets og Namdal Idrettskrets.

Inntrøndelag Idrettskrets og Namdal Idrettskrets ble slått sammen til Nord-Trøndelag Idrettskrets 25. mars 1979.
Nord-Trøndelag Idrettskrets og Sør-Trøndelag Idrettskrets blir slått sammen til Trøndelag Idrettskrets fra 1. januar 2018.

## Kretsens ledere
* Jon Ramstad (1979–1985)
* Frank Jensen, Overhalla (1985–1988)
* Håvard Størseth, Stjørdal (1988–1991)
* Astrid Kvaal Dybvad (1991–1993)
* Arne Solem (1993–1997)
* Jon Peder Dalsaunet, Følling (1997–2000)
* Svein Myhr, Stod (2000–2008)
* Jon Ivar Hovd, Malm IL (2008)
* Anne Irene Myhr (2008–2014)
* Susanne Bratli (2014–2016)
* Tore Rømo, Elvran IL (2016–2017)

## Referanser


## Kilder
* Hans M. Nordberg (1994): ''Idrettens historie i Nord-Trøndelag : idrettskretsen 75 år''. ISBN 8299314704.

## Eksterne lenker
*
Ingvild Endestad

**Ingvild Endestad** (født 1987) var leder i Fri – foreningen for kjønns- og seksualitetsmangfold (tidligere LLH – Landsforeningen for lesbiske, homofile, bifile og transpersoner) fra 2016 til 2020.

Endestad har en mastergrad i sosialantropologi fra Universitetet i Oslo og har tidligere arbeidet som lederassistent i Store norske leksikon. Endestad har hatt ulike verv i Arbeidernes ungdomsfylking og vært frivilling i Helseutvalget for bedre homohelse samt styremedlem i Oslo Pride.

## Referanser
Verdenscupen i skiskyting 2017/18

**[[Verdenscupen i skiskyting]] 2017/18** ble organisert av Det internasjonale skiskytterforbundet (IBU) fra november 2017 til mars 2018.

## Kalender

## Øvelser og enkeltresultater
### Kvinner

### Menn

### Miksstafetter
}
| 
| 
|-
| 26. november 2017
|  Östersund
| 2x6&nbsp;km + 2x7,5&nbsp;km  Miksstafett
| 
| 
| 
|-
| 10. mars 2018
|  Kontiolax
| 1x6&nbsp;km + 1x7,5&nbsp;km  Singel miksstafett
| 
| 
| 
|-
| 10. mars 2018
|  Kontiolax
| 2x6&nbsp;km + 2x7,5&nbsp;km  Miksstafett
| 
| 
| 
|}

## Verdenscupen sammenlagt, kvinner
### Totalt

### Normaldistanse

### Sprint

### Jaktstart

### Fellesstart

### Stafett

### Nasjon

## Verdenscupen sammenlagt, menn
### Totalt

### Normaldistanse

### Sprint

### Jaktstart

### Fellesstart

### Stafett

### Nasjon

## Verdenscupen sammenlagt, miksstafett

## Referanser


## Kilder
*Race Calendar, Biathlon 2017/18, Men hos Skisport365.com
*Race Calendar, Biathlon 2017/18, Women hos Skisport365.com
*WINTERSPORT CHARTS WELTCUP (WORLD CUP) BIATHLON 2018 hos Wintersport-charts.info
Verdenscupen i skihopping 2017/18

**[[Verdenscupen i skihopping]] 2017/18** ble organisert av Det internasjonale skiforbundet (FIS) fra november 2017 til mars 2018.

## Kalender

### Menn

### Verdenscupstilling
Oversikten viser de 10 beste utøverne, i tillegg til de øvrige norske plasseringene.

### Kvinner

### Verdenscupstilling
Oversikten viser de 10 beste utøverne, i tillegg til de øvrige norske plasseringene.

### Lag menn

### Lag kvinner

## Referanser
Verdenscupen i kombinert 2017/18

**[[Verdenscupen i kombinert]] 2017/18** ble organisert av Det internasjonale skiforbundet (FIS) fra november 2017 til mars 2018.

## Kalender

## Sammenlagt

### Individuelt

### Nasjonscupen

### Beste skihopper

### Beste langrennsløper

## Kilder
*FIS Nordic Combined World Cup 2017/18 
*Race Calendar Nordic Combined World Cup 2017/18 hos skisport365.com
*Ranking Nordic Combined World Cup 2017/18 hos skisport365.com
Verdenscupen i alpint 2017/18

**Verdenscupen i alpint 2017/18** ble organisert av Det internasjonale skiforbundet (FIS) og var den 52. sesongen av verdenscupen i alpint. Sesongen startet i Sölden 28.–29. oktober 2017, og ble avsluttet med finaler i Åre 14.–17. mars 2018. De to siste rennene som skulle vært arrangert 18. mars, måtte avlyses på grunn av kraftig vind.

## Menn
### Kalender

## Kvinner
### Kalender

## Referanser
Verdenscupen i hurtigløp på skøyter 2017/18

**[[Verdenscupen i hurtigløp på skøyter]] 2017/18** (offisielt: *ISU World Cup Speed Skating 2017/18*) var en serie internasjonale konkurranser i hurtigløp på skøyter og ble organisert av International Skating Union og begynte den 10.–12. november 2017 i IJsstadion Thialf i Heerenveen i Nederland og ble avsluttet med finale den 17.–18. mars 2018 i Minsk Arena i Minsk i Belarus.

## Terminliste 2017/18
Oversikt over verdenscupstevner og internasjonale mesterskap for sesongen.

* A = Gruppe A.
* B = Gruppe B.
* F = Fellesstart / (F) = Semifinale fellesstart.
* LS = Lagsprint-lag, bestående av 3 løpere.
* LT = Lagtempo-lag, bestående av 3 løpere.
* SP = Sammenlagt sprint-konkurranse.
* AL = Sammenlagt allround-konkurranse.

## Sammenlagt kvinner

### Fellesstart

Oppdatert per dato etter 4 av 4 konkurranser.

## Sammenlagt menn

### Fellesstart

Oppdatert pr dato etter 4 av 4 konkurranser.

## Referanser




## Eksterne lenker
* ISU World Cup Speed Skating 2017/18 allotment
* ISU World Cup Speed Skating 2017/18 
* live.isuresults.eu
Flaggdagen (Curaçao)

**Flaggdagen ** (papiamento: *Dia di Himno y Bandera*, nederlandsk: *Dag van de Vlag en het Volkslied*) er en årlig høytidsdag den 2. juli på Curaçao, og feires med bakgrunn i at Curaçaos flagg ble antatt 2. juli 1984. Dagen er en offentlig fridag på Curaçao.

## Se også
* Koningsdag
* Curaçao-dagen

## Referanser
Tom Marino

**Thomas Anthony Marino** (født 13. august 1952) er en amerikansk politiker og advokat. Han tilhører Det republikanske parti og representerer Pennsylvanias 10. kongressdistrikt i Representantenes hus.

Marino har tidligere tjenestegjort som U.S. attorney for Middle District of Pennsylvania.

I september 2017 ble han nominert av USAs president Donald J. Trump til direktør for Office of National Drug Control Policy. Marino trakk seg fra nominasjonen i oktober 2017 etter nyhetsoppslag om at han som kongressmedlem ledet legemiddelindustriens kampanje for å undergrave politiets muligheter til å stanse mistenkte forsendelser av opioider.

## Referanser


## Eksterne lenker
* 
* 
*
Xiao Ruoteng

**Xiao Ruoteng** (født 30. januar 1996) er en kinesisk turner som spesialiserer seg i apparatturn. Hans fremste internasjonale meritter er gull i den individuelle mangekampen i Asiamesterskapet i turn 2017 og VM i turn 2017.

## Idrettskarriere
Xiao deltok i Asiamesterskapet i turn 2015, der han fikk én individuell medalje; sølv i bøylehest, bak Kazuma Kaya fra Japan. I tillegg fikk Kina sølv i lagkonkurransen. Xiao kom her på sjetteplass i den individuelle mangekampen, med 84,650 poeng.

Under VM i turn 2015 kom Kina på tredjeplass i lagkonkurransen. I den individuelle mangekampen i dette mesterskapet kom han på niendeplass.

Han fikk fem medaljer under Asiamesterskapet i turn 2017. Han vant den individuelle mangekampen, og Kina vant lagkonkurransen, og han vant i tillegg bøylehest. Han fikk sølv i frittstående og svingstang. Han vant også mangekampen under VM i turn 2017, og fikk bronse i bøylehest.

Under Sommer-OL 2020 i Tokyo som ble arrangert i 2021 tok han bronse i lagkonkurransen, samt bronse i frittstående og sølv i mangekamp.

Under Sommer-OL 2024 som ble avholdt i Paris, tok han sølv og bronse.

## Referanser


## Eksterne lenker
*
Koggbron

**Koggbron** (også *Koggabron*, *Kogghamn* og *Stadsbron*) var i middelalderen Stockholms havn mot Saltsjön, og lå omtrent der Argus-kvartalet ligger i dag. Koggbron og strandlinjen østover ble også kalt *stadens allmänningsbro*. Etter at Kornhamn kom til het den også *bron östantill*. På en illustrasjon fra 1510-tallet vises havnen med kogger foran Svartbrödraklostret. Koggbron ble på midten av 1600-tallet erstattet av den betydelig større og mer moderne Skeppsbron.

I middelalderen hadde Stadsholmen (Gamla stan) to viktige havner. Begge lå på Stadsholmens søndre del. Mot vest fantes Kornhamn for sjøtrafikk til og fra Mälaren. Mot øst fantes Kogghamn, som var den internasjonale havnen, der de store koggene la til i hansatiden. De varer som ble importert til Stockholm bestod blant annet av salt, krydder, olje, øl, vin, leirgods, dyrebare stoffer og klær. Før varene kunne føres inn til byen og kundene måtte de fortolles. Eksporten bestod hovedsakelig av kobber og jern fra Bergslagen samt huder, pelsverk, tørket/saltet fisk og smør. Nesten ingen varer ble produsert i selve Stockholm.

En overveiende andel av utenrikeshandelen var på tyske hender. Tysk språk og tysk kultur preget bylivet i Stockholm og tysk kapital og tyske forretningsmetoder bidro til en intensiv økonomisk utvikling. På 1400-tallet bodde mange tyske kjøpmenn i området mellom Kornhamn og Kogghamn.

1200-tallets Koggbro lå 100-120 meter innenfor den nåværende Skeppsbrons kaikant. Landhevningen i Stockholm og store utfyllinger medførte at kaiens beliggenhet ble forskjøvet østover. På slutten av 1500-tallet hadde den blitt flyttet 30-40 meter nærmere dagens kai. Rester av Koggbron ble påtruffet i forbindelse med grunnforsterkning av kvartalet Argus og har blitt datert til 1580-tallet. Konstruksjonen bestod av tett nedslåtte påler innenfor laftede steinkister. Den yngre bymuren fra 1400- og 1500-tallet lå også i dette området, inklusive to av murens tårn.

Kogghamnen var en så kalt dyphavn. Det innebar at fartøy kunne legge direkte til kai, og losse og laste sine varer der uten å behøve å kaste anker lengre ut. Havnens kvaliteter ble beskrevet av Olaus Magnus med følgende ord:.

Havnen ble hovedsakelig brukt fra mai til november. Hvor omfattende sjøtrafikken var i middelalderen er ikke kjent, men på slutten av 1530-tallet anløp årlig et hundretalls utenlandske fartøy Stockholms havn. Så sent som på midten av 1600-tallet kom kun en prosent av handelsvarene til byen langs vei.

## Se også
*Fiskartorget, middelalderens handelsplass for produkter fra Stockholms skjærgård.

## Referanser




## Litteratur
*
*
Aust-Agder Idrettskrets

**Aust-Agder Idrettskrets** (stiftet 28. oktober 1945) var et organisasjonsledd i Norges idrettsforbund og olympiske og paralympiske komité, 
og er et fellesorgan for all idrett i Aust-Agder.
I 2017 organiserte kretsen 179 idrettslag, 145 bedriftsidrettslag, 26 særkretser/regioner og 15 idrettsråd.

Aust-Agder Distriktslag for Idrett ble dannet sammen med 20 andre distriktslag i 1919. I 1945 ble distriktslaget slått sammen med Aust-Agder Arbeideridrettskrets til *Aust-Agder Idrettskrets*.

Aust-Agder Idrettskrets og Vest-Agder Idrettskrets ble slått sammen til Agder Idrettskrets i 2019.

## Kretsens ledere
* Jonn Hegland, Eydehavn (1945–1946)
* H. Nic. Jacobsen, Arendal (1947–1951)
* Niels Gelius Nielsen, Arendal (1952–1954)
* Magnus Berg, Hisøy (1955–1958)
* Svein Svendsen, Selåsvatn (1959–1961)
* Ole Stensvand, Fjære (1962–1968)
* Arne Mosberg, Varild (1969–1972)
* Kåre Midttun, IK Grane (1973–1974)
* Karl Stalleland, IL Imås (1975–1979)
* Torbjørn Ausland, Gjerstad IL (1979–1983)
* Trygve Eriksen, Tvedestrand (1983–1985)
* Torbjørn Ausland, Gjerstad IL (1985–1991)
* Edvin Lærum, IL Dristug (1991–1995)
* Alf Eivind Ljøstad (1995–1999)
* Aslak Heim-Pedersen, Arendal SF (1999–2012)
* Kirsten Borge (2012–)

## Referanser


## Kilder
* Helge Krogh (1970): ''Aust-Agder idrettskrets 1919-1969''

## Eksterne lenker
*
The Weinstein Company

**The Weinstein Company** (**TWC**) var et amerikansk filmselskap grunnlagt i 2005 av brødrene Bob og Harvey Weinstein etter at de forlot Miramax Films.

## Historie
De to brødrene begynte på 1970-tallet å produsere rockekonserter. Etter dette begynte de å distribuere film gjennom selskapet Miramax, navngitt etter deres foreldre Miriam og Max. I 1993 ble Miramax kjøpt opp av The Walt Disney Company og i 2005 forlot brødrene selskapet for å grunnlegge The Weinstein Company.

I 2006 startet selskapet Our Stories Films, som fokuserer på afroamerikansk-orientert film. Samme år var selskapet med og kjøpte Ovation TV, en fjernsynskanal med fokus på kunst. I 2009 og fremover har selskapet hatt økonomiske problemer, med stadige økonomiske redningspakker og oppsigelser av ansatte. 

5. oktober 2017 offentliggjorde The New York Times at flere dusin kvinner anklaget  Harvey Weinstein for å utsette dem for seksuelle overgrep. Den 6. oktober trakk 3 av 9 styremedlemmer seg fra styret i selskapet, og 8. oktober offentliggjorde selskapet at Weinstein hadde fått sparken.

19. mars 2018 annonserte selskapet at det hadde startet konkursbehandling av selskapet, med et forsøk om å selge restene av selskapet på auksjon. Hele filmbiblioteket ble den 16. juli 2018 solgt til Lantern Entertainment for 289 millioner dollar.

## Referanser
Sebastian Münster

**Sebastian Münster** (født 20. januar 1488 i Ingelheim am Rhein, død 26. mai 1552 i Basel) var en tysk orientalist, kosmograf og hebraist. Etter å ha studert i Heidelberg og Tübingen ble han medlem av fransiskanerordenen og katolsk prest, men gikk senere over til protestantismen. I årene 1524–27 var han professor i hebraisk og hoffpredikant i Heidelberg, fra 1528 professor i Basel. 

Münster var den første tysker til å utgi gamle testamentet på grunnspråket (to bind, 1534–35). 

## Referanser
Gastón Guruceaga

**Gastón Guruceaga Fernández** (født 15. mars 1995) er en uruguayansk fotballspiller som spiller for den uruguayanske klubben Club Atlético Peñarol.

## Referanser


## Eksterne lenker
*
Gateshead AFC

**Gateshead Association Football Club** var en engelsk fotballklubb fra Gateshead i Tyne and Wear. Klubben ble etablert i South Shields i 1889 som **South Shields Adelaide Athletic**, fra 1910 bare **South Shields**. Etter at klubben vant North Eastern League i årene før første verdenskrig, ble de innvalgt til The Football League i 1919. Klubbens første hjemmebane var Hartington Terrace. De spilte også på Stanhope Road fram til 1908 da de flyttet til Horsley Hill.

South Shields fikk økonomiske problemer på 1920-tallet og klubben flyttet til Gateshead i 1930 og tok navn etter sin nye hjemby. Her spilte de på Redheugh Park fram til 1973. I 1973 spilte de også kamper på Gateshead Youth Stadium. Klubben var medlem av Football League til 1960, da de overraskende ikke ble gjenvalgt og måtte forlate ligaen. Gateshead spilte i lokale ligaer fram til de ble oppløst i 1973.

I 1974 flyttet en annen klubb fra South Shields til Gateshead og tok navnet Gateshead United, men denne klubben ble oppløst i 1977. I 1974 ble også nok en klubb med navnet South Shields etablert og denne klubben spiller per 2017 i Northern Premier League Division One North.

## Kilder
* Historien om South Shields FC  på southshieldsfc.co.uk
* South Shields AFC 1889–1919 på donmouth.co.uk
* South Shields (1) på FCHD.info
* Gateshead AFC på FCHD.info
* South Shields og Gateshead AFC på historicalkits.co.uk
Federico Ricca

**Federico Ricca Rostagnol** (født 1994) er en uruguayansk fotballspiller som spiller for den belgiske klubben Oud-Heverlee Leuven.

## Referanser


## Eksterne lenker
*
Alejandro Silva González

**Alejandro Daniel Silva González** (født 4. september 1989) er en uruguayansk fotballspiller som spiller for den paraguayanske klubben Club Olimpia.

## Referanser


## Eksterne lenker
*
Diego Laxalt

**Diego Sebastián Laxalt Suárez** (født 1993) er en uruguayansk fotballspiller som spiller for den russiske klubben .

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Diego Rolán

**Diego Alejandro Rolan Silva** (født 24. mars 1993) er en uruguayansk fotballspiller som spiller for den meksikanske klubben FC Juárez.

## Referanser


## Eksterne lenker
*
Dagny Knutsen

**Dagny Knutsen** (født 30. november 1890 i Kristiania, død 13. september 1964) var en av Norges fremste klassiske pianister på begynnelsen av 1900-tallet.

Dagny Knutsen tok pianotimer hos bl.a. Fridtjof Backer-Grøndahl i Kristiania før hun fortsatte studiene ved musikkhøyskolen i Berlin der hun avla eksamen i 1914. Etter debutkonserten i Kristiania samme år fortsatte hun studiene i Berlin og senere Paris, der hun bl.a. studerte med Alfred Cortot og Robert Lortat.

Tilbake i Kristiania i 1921 etablerte hun seg som en av landets fremste konsertpianister med et virtuost og til dels utradisjonelt repertoar. Hun presenterte flere på den tiden ukjente komponister for et norsk publikum, f.eks. Skrjabin og Ravel og hun fremførte også mye ny musikk av norske komponister som Hjalmar Borgstrøm og Fartein Valen. På sitt repertoar hadde hun krevende verker som begge pianokonsertene til Brahms og Max Regers pianokonsert og Bach-variasjoner.

Knutsen ga sin siste konsert i 1932 men fortsatte som pianopedagog fram til 1951.

## Referanser
Jill Pole

**Jill Pole** er en fiktiv person som er en av hovedpersonene i C.S. Lewis' *[[Narnia]]bøker*. Hun opptrer to av de syv bøkene; i *[[Sølvstolen]]* og i *[[Den siste striden]]*.

Hun introduseres i begynnelsen av *Sølvstolen*, der hun blir venner med Eustace Scrubb. De går i samme klasse, og begge gjemmer seg for en gjeng mobbere. Sammen blir de fraktet til Narnia; det er hans andre besøk og hennes første. Sammen med myrvrikkeren Dysterpytt reiser de ut på en ekspedisjon for å finne igjen den forsvunne prins Rilian. Hun fremstår som en engstelig og ubekvem person, som stadig glemmer ledetrådene som Aslan gir henne. Etterhvert utvikler hun seg, hun overvinner frykten sin, tar ansvar for sine feil og blir en lojal venn for sine to reisekamerater.

I BBC-serien *[[Drømmen om Narnia (TV-serie)|Drømmen om Narnia]]* (1990) blir hun spilt av Camilla Power.
## Referanser
Kehinde Wiley

**Kehinde Wiley** (født 1977 i Los Angeles) er en Ny York-basert portrettmaler som er kjent for sine naturalistiske malerier av afroamerikanere i klassiske positurer. Foruten venetianske klassiske malere, er han inspirert av fransk rokokkomaleri, islamsk arkitektur, afrikansk tekstildesign, samtidsmote og urban hip-hopkultur.   

Wiley er utdannet ved San Francisco Art Institute og Yale University School of Art.

## Referanser


## Eksterne lenker
* 
* 
* 
*
Jacob Pedersen Bolstad

**Jakob Pedersen Bolstad** (født 5. april 1776 i Veldre, død 4. august 1832) var en norsk gårdbruker og stortingsmann fra Ringsaker i Hedmark. Bolstad satt på Stortinget i to perioder - fra 1821 til 1826.

Bolstad var sønn av gårdbruker Peder Christoffersen Simenstad og Johanne Jacobsdatter By. Han ble født på gården Simenstad i Veldre i Ringsaker. Sjøl gifta han seg med enken Kiersti Haakensdatter Dehli på gården Bolstad ved Rudshøgda og var siden bruker av denne. Han representerte Hedemarkens amt på Stortinget 1821, det overordentlige Stortinget 1822 og Stortinget 1824. 

Han døde på gården sin i Ringsaker i 1832.

## Referanser


## Eksterne lenker
* 
*
Kornhamn

**Kornhamn** (eldre form *Kornhaffn*) var en havn i Gamla stan. Den var i middelalderen Stockholms havn mot Mälaren, og lå der Järntorget ligger i dag. *Kornhamn* er også navnet for kaiområdet mot Söderström.

I middelalderen hadde Stadsholmen (Gamla stan) to viktige havner. Begge lå på Stadsholmens søndre del. Mot vest lå Kornhamn for sjøtrafikk til og fra Mälaren. Mot øst lå Kogghamn, som var den internasjonale havnen, der de store koggene la til i Hansatiden. Mellom de to havnene vokste det fram et handelsområde for import og eksport av varer. Eksporten bestod hovedsakelig av kobber og jern Bergslagen samt huder, pelsverk, tørket/saltet fisk og smør. Nesten ingen varer ble produsert i selve Stockholm.

I Kornhamn (*Kornhaffn år 1427*) ble lenge kornet som kom til byen fra Mälarhavner losset. Det ble til å begynne med lagret på det torget som da ble kalt *Korntorget*. Kornhavnen ble også berørt av jerneksporten og torget ble brukt som lagringsplass for jern. I gamle protokoller fra Stockholm framgår det at etter 1490 ble navnet Järntorget mer og mer brukt. Korntorget omtales siste gang i 1513.

Nåværende Kornhamnstorg ble anlagt litt lenger vestover, trolig på 1630-tallet i forbindelse med byreguleringen av sydvestre Stadsholmen som hadde blitt ødelagt i storbrannen i Stockholm 1625. Kaiområdet sør for Kornhamnstorg mellom Munkbroleden og Söderström har fra 1935 navnet *Kornhamn*.

## Referanser


## Litteratur
*
*
Henry J. Kaiser

**Henry John Kaiser** (1882–1971) var en amerikansk industrileder, involvert i skipsbygging, bilproduksjon og byggeprosjekter.

## Biografi
Kaiser startet sin bane som fotograf. På begynnelsen av 1900-tallet flyttet han til Vestkysten hvor han startet et anleggsfirma. Kaiser påtok seg ofte offentlige arbeider, blant annet var han med på å bygge Hooverdammen. På 1930-tallet begynte Kaiser med skipsbygging og etablerte flere skipsverft på Vestkysten. På verftene ble det innført en ny teknikk for å effektivisere skipsbygging og under andre verdenskrig masseproduserte han på Kaiserverftene Libertyskip. På sine verft innførte Kaiser private sykehus, noe som ble starten på virksomheten, *Kaiser Permanente*.

Etter andre verdenskrig gikk Kaiser inn i bilindustrien sammen med Joseph W. Frazer og etablerte ''Kaiser-Frazer Corp'' som bl.a. bygde bilmerket Kaiser. Kaiser startet også metallbedriftene *Kaiser Aluminum* og *Kaiser Steel* for å sikre seg råvaretilgang for sine fabrikker. I 1948 ble stiftelsen *Kaiser Foundation* etablert som rettet seg mot helsespørsmål. Kaiser tilbragte sine siste år med byplanlegging og byggeprosjekter.

Da han i 1954 overlot sine foretak (drøyt 180 millioner dollar i mer enn 40 land) til sønnen  Edgar, ble hans imperium verdsatt til 2,7 milliarder dollar.

## Referanser


## Kilder
*Kaiser Engineers

## Eksterne lenker
*Kaiser Aluminum 
*Kaiser Permanente 
*Kaiser Foundation
Fredrik Shetelig

**Carl Fredrik Lutken Shetelig** (født 6. mai 1960 i Oslo) er en norsk sivilarkitekt. Fra 2006 har han vært ansatt som professor i arkitektur ved Fakultet for arkitektur og design ved NTNU. I 2013 ble han ansatt som dekan ved fakultetet i en åremålsperiode på fire år. I 2017 fikk han fornyet tillit, og fortsatte som dekan i fire nye år. Han ble etterfulgt av Marianne Skjulhaug i august 2021.

Shetelig var ferdig utdannet sivilarkitekt fra Arkitektavdelingen ved NTH (integrert i NTNU fra 1996) i 1990. Før dette hadde han tatt husbygglinjen ved Oslo Ingeniørhøyskole (1982–1984).

Etter arkitektutdannelsen hadde han et kort engasjement ved Ola Steen arkitektkontor AS i Trondheim, før han i 1990 ble ansatt som vit.ass. ved Institutt for by- og regionplanlegging og Institutt for byggekunst ved NTH. Etter vit.ass.perioden (1992–1994) arbeidet han ved private arkitektkontor i Trondheim, først hos Arkitektene Rødahl og Clausen AS, deretter Pir II – Arkitekter, som han var med å starte i 1994, og deretter var partner og medeier i. 

I 2005 ble han ansatt ved Fakultet for arkitektur og billedkunst (senere Fakultet for arkitektur og design), NTNU; det første året som universitetslektor i arkitektur, før han ble professor i 2006. Før han ble ansatt som dekan i 2013 var han prodekan for utdanning ved fakultetetet (2005–2013).
__NOTOC__
## Arkitekturprosjekter (utvalg)

* 1995–1996 Fire pumpestasjoner (arkitektkonkurranse, Trondheim kommune). Prosjektansvarlig for Pir II
* 1996 Mannskapsforlegning, kompanikontor, Forsvaret Værnes. Prosjektansvarlig for Pir II
* 1996–2002 Boliger, Nobøtomta, for Heimdal Utbyggingsselskap AS (1. premie i arkitektkonkurranse). Prosjektansvarlig for Pir II
* 1997 Visjon 2030, for Trondheim kommune. Illustrasjoner, redaktør. Prosjektansvarlig for Pir II
* 1999–2001 Ceciliebrua, Trondheim (1. premie i arkitektkonkurranse). Prosjektansvarlig for Pir II
* 1999–2001 Marienborg stasjon, Trondheim (for Jernbaneverket). Prosjektansvarlig for Pir II
* 2003–2005 Vestsiden skole/oppvekstsenter, Porsgrunn, for Porsgrunn kommune (1. premie i arkitektkonkurranse). Prosjektansvarlig for Pir II

## Verv og medlemskap (utvalg)
* 1994–2004 Styremedlem, Pir II – Arkitekter
* 2002–2005 Eksterne styremedlem NTNU, Fakultet for arkitektur og billedkunst
* 2009–2011 Styremedlem (NTNUs representant), EUROPAN-Norge
* 2010– Styringsgruppe, medlem ZEB-Flex.LAB, storskala infrastruktur
* 2010–2014 Styremedlem, ArtHotel
* 2014–2017 Styreleder, FME-senteret Zero Emission Buildings (ZEB)
* 2015–2017 Styreleder, Technoport
* 2016– Styremedlem, FME-senteret Zero Emission Neighbourhoods (ZEN)
* 2017– Styremedlem, Kunsthall Trondheim

## Referanser


## Kilder
* Sheteligs profilside (med CV), NTNU

## Eksterne lenker
*
Aldo Ceccato

**Aldo Ceccato** (født 18. februar 1934 i Milano) er en italiensk dirigent.

## Karriere
Ceccato studerte klaver og dirigering ved Giuseppe Verdi-konservatoriet i Milano og deretter ved musikkhøyskolen i Berlin (1959-1960). Han deltok dessuten flere ganger på sommerkursene til Sergiu Celibidache. Ceccato avsluttet sin utdanning med diplom i klaver fra Accademia Chigiana.

Ceccato begynte sin utøvende karriere som pianist. Men i 1964 debuterte han som dirigent i en oppføring av Mozarts Don Giovanni på Teatro Nuovo i Milano. Deretter fulgte debuter på La Scala (1967) og Covent Garden (1969). Fra 1970 til 1974 var han gjestedirigent i New York Philharmonic. Sin første sjefdirigentstilling fikk han i 1973 som musikkdirektør for Detroit Symphony Orchestra (1973-1977). Deretter fulgte tilsvarende stillinger for Hamburg Filharmoniske Orkester (Philharmoniker Hamburg) (1976-1982), Bergen Filharmoniske Orkester (1985-1990), NDR Radiophilharmonie i Hannover (1985-1989), Italias radioorkester i Torino (Orchestra Sinfonica Nazionale della RAI di Torino) (1990-1992), Spanias nasjonalorkester (1991-1994), Brno Filharmoniske Orkester (1997-2000) og Pomeriggi Musicali i Milano. 

Som gjestedirigent har Ceccato ledet flere av verdens fremste orkestre, deriblant Boston Symphony Orchestra, Chicago Symphony Orchestra, Cleveland Orchestra, Philhadelphia Orchestra, London Philharmonic Orchestra, Berliner Philharmoniker og Staatskapelle Dresden.

Ceccato er svigersønn til dirigenten Victor de Sabata og har gjort innspillinger av flere av Sabatas komposisjoner.

## Perioden i Bergen Filharmoniske Orkester
Ceccato dirigerte Musikkselskabet Harmonien første gang i 1983 og ble året etter valgt som Karsten Andersens etterfølger fra og med sesongen 85/86. 

Ceccato jobbet aktivt for å styrke orkesterets anerkjennelse internasjonalt. Han tok bl.a. initiativ til å endre orkesterets navn fra «Musikkselskabet Harmonien» til det mer kommersielt klingende «Bergen Filharmoniske Orkester». Og han økte orkesterets utenlandske turnévirksomhet betraktelig. I 1997 hadde orkesteret f.eks. en turné med 12 konserter i 12 forskjellige byer over 14 dager. Dessuten skaffet han orkesteret platekontrakter. Orkesteret spilte inn de fire symfoniene til Schumann i Mahlers orkestrering og Valens fire symfonier. Schumann-symfoniene ble utgitt på BIS Records og fikk bred internasjonal lansering og gode omtaler i internasjonal presse.

Programmessig var Ceccato opptatt av å ha en «rød tråd» i sine konsertprogrammer. Han gjennomførte også flere store verksykluser, bl.a. en Beethoven symfonisyklus og en tilsvarende Mahler-syklus.

## Utmerkelser
Ceccato er æresdoktor ved Eastern Michigan University (1976), har mottatt Republikken Italias fortjenstorden (storkors, 1999). Han er medlem av Accademia di Santa Cecilia i Roma (fra 1981) og æresmedlem i Dvořák-selskapet i Praha.

## Referanser


## Kilder
* 
* 
* 
* 

## Eksterne lenker
* 
*
Basečearru

**Basečearru** (nordsamisk, historisk også *Basečærro*) er ei fjellvidde i Båtsfjord og Berlevåg kommune i Finnmark. Den ligger nord på Varangerhalvøya, mellom Båtsfjorden og Båtsfjorddalen i øst og Kongsfjorden og Kongsfjorddalen i vest. Basečearru har en rekke toppunkter, hvorav det høyeste er Storkløftfjellet helt i sør, med 504 meter over havet.

## Referanser
Moments Tour

**Moments Tour** er en europaturné duoen Marcus & Martinus var på i 2018.

## Spilleliste
# «Elektrisk»
# «Next To Me»
# «Remind Me»
# «First Kiss»
# «One Flight Away»
# Medley
#* «Please Don't Go»
#* «Sorry»
# «Bae»
# «Without You»
# «Together»
# «Heartbeat»
# «Light It Up»
# Medley
#* «To dråper vann»
#* «Slalom»
#* «Ei som deg»
#* «Plystre på deg»
#* «Hei»
# «Never»
# «Get To Know Ya»
# «Like It Like It»
# «Make You Believe In Love»
# «Dance With You»
# «Girls»

## Datoer
### 2018
#### Februar
* 9. Jyske Bank Boxen (Danmark)
* 10. Royal Arena (Danmark)
* 14. Hartwall Arena (Finland)
* 16. Globen (Sverige)
* 17. Globen (Sverige)
* 18. Saab Arena (Sverige)
* 20. Columbiahalle (Tyskland)
* 22. Oslo Spektrum (Norge)
* 23. Oslo Spektrum (Norge)
* 26. Sporthalle (Tyskland)
* 27. Mitsubishi Electric Halle (Tyskland)
* 28. Liederhalle (Tyskland)

#### Mars
* 1. Gasometer (Østerrike)
* 4. X-Tra (Sveits)
* 20. Stodola (Polen)
* 21. Forum Karlin (Tsjekkia)
* 23. Piraeus 117 Academy (Hellas)
* 25. Ranko Žeravica Sports Hall (Serbia)
* 26. Tivoli Hall (Slovenia)
* 27. Aquarius (Kroatia)
* 30. Fabrique (Italia)

#### Juni
* 9. Kaisaniemi Park (Finland)
* 23. Mandelasletta (Norge)
* 28. Centrum (Sverige)

#### Juli
* 14. Fredriksten festning (Norge)

#### August
* 11. Koengen (Norge)
* 14. Sverresborg (Norge)
* 25. Bendiksbukta (Norge)

#### September
* 27. Sala But (Spania)
* 28. Bikini (Spania)

## Referanser
Andreas Theodor Holm

**Andreas Theodor Holm** (født 24. april 1827 i Kristiansand, død 4. februar 1886 i Herefoss) var en norsk landhandler, ordfører og stortingsmann fra Kristiansand.

Holm var sønn til en skipper. I yngre år var han kontorist hos sorenskriveren i Herefoss. I 1852 kjøpte han sorenskrivergærden på Nes i Herefoss, der han siden drev landhandel. Holm var ordfører i Herefoss fra 1858 til 1885. I tillegg hadde han en mengde kommunale verv. Han var også amtsrevisor i mange år.

Holm representerte Nedenes amt på Stortinget fra 1874 til 1885. Både i 1883 og 1885 var han permittert, henholdsvis fra 29. mars og 14. mars, begge ganger på grunn av sykdom. Hele sin stortingstid var han medlem av veikomiteen. Fra 1880 var han også medlem av Lagtinget.

Vinteren 1886 døde han i hjemmet sitt i Herefoss.

## Referanser


## Kilder
* Tallak Lindstøl: *Stortinget og Statsraadet 1814-1914*. Kristiania 1914
* 

## Eksterne lenker
*
Record

En **record** (også kalt en **struktur**, en **strukt** eller **sammensatte data**) er innen programmeringsspråk en grunnleggende datastruktur.

En record er en samling med felter, muligens med ulike datatyper, typisk i et fastsatt antall og sekvens. Feltene kan også kalles medlemmer, spesielt innenfor objektorientert programmering, eller elementer, selv om dette kan feileaktig forveksles med elementene i en samling. En tupel kan, avhengig av konvensjonene til det spesifikke programmeringsspråket, betraktes som en record.

## Andre betydninger
Innen databaser kan «record» vise til en enkelt **rad**, eller eventuelt én **oppføring** bestående av flere rader.

## Referanser